เกียรตินาคินคงเป้าสินเชื่อ 5%
กลุ่มธุรกิจการเงินเกียรตินาคินภัทร รักษาระดับการเติบโตทั้งสินเชื่อและสินทรัพย์ มองเศรษฐกิจไทยครึ่งปีหลังฟื้นตัวได้บ้าง
31 ก.ค. 2560

กลุ่มธุรกิจการเงินเกียรตินาคินภัทร รักษาระดับการเติบโตทั้งสินเชื่อและสินทรัพย์ มองเศรษฐกิจไทยครึ่งปีหลังฟื้นตัวได้บ้างนายอภินันท์ เกลียวปฏินนท์ ประธานเจ้าหน้าที่บริหาร กลุ่มธุรกิจการเงินเกียรตินาคินภัทร เปิดเผยผลการดำเนินงานของกลุ่มธุรกิจการเงินเกียรตินาคินภัทร ประกอบไปด้วย ธนาคารเกียรตินาคิน บล.ภัทร และบลจ.ภัทร ว่า ครึ่งปีแรกสามารถดำเนินงานได้ตามแผนธุรกิจที่วางไว้ โดยธุรกิจสินเชื่อ พบว่า สินเชื่อรวมขยายตัวได้ดีเติบโต 4.1% เป็นผลจากการเติบโตของสินเชื่อบรรษัทที่ร่วมมือกับสายงานวานิชธนกิจของ บล.ภัทร ควบคู่การรุกตลาดสินเชื่อรายย่อย ผ่านผลิตภัณฑ์สินเชื่อบุคคล สินเชื่อเพื่อที่อยู่อาศัย และสินเชื่อ KK SME รถคูณ 3 ทั้งสามผลิตภัณฑ์นี้มีการขยายตัวในอัตราที่สูงขึ้นอย่างต่อเนื่อง จึงคงเป้าหมายสินเชื่อทั้งปีเติบโตไม่ต่ำกว่า 5%ด้านธุรกิจตลาดทุน ในส่วนของไพรเวทเวลธ์สำหรับผู้ลงทุนไทยมีพัฒนาการอย่างต่อเนื่อง ปัจจุบันมีสินทรัพย์ภายใต้การให้คำแนะนำที่ไม่รวมเงินฝาก (เอยูเอ) อยู่ที่ 4.03 แสนล้านบาท เป็นยอดเงินลงทุนใหม่กว่า 2.2 หมื่นล้านบาท ด้าน บล.ภัทร เปิดให้บริการลงทุนต่างประเทศสำหรับกลุ่มลูกค้าที่มีความมั่งคั่งสูง ส่วน บลจ.ภัทร เติบโตที่ดีทั้งกองทุนรวม และกองทุนส่วนบุคคล โดยมีสินทรัพย์ภายใต้การจัดการของกองทุน (เอยูเอ็ม) กว่า 5.6 หมื่นล้านบาท โดยเฉพาะ กองทุนส่วนบุคคล มีมูลค่าทรัพย์สินสุทธิภายใต้การบริหารกว่า 1.56 หมื่นล้านบาท เติบโตกว่า 50% เมื่อเทียบกับปลายปี 2559นอกจากนี้ ในส่วนของวาณิชธนกิจ บล.ภัทร ได้ร่วมทำงานในดีลที่สำคัญ อาทิ การเสนอขายหุ้น IPO ของ บมจ. โกลบอลกรีนเคมิคอล และ บมจ. บี กริม เพาเวอร์ ทั้งนี้ ในครึ่งปีหลังยังมีที่อยู่ในแผนงานอีก  ทั้งนี้ ฝ่ายวิจัยเศรษฐกิจและอุตสาหกรรมของธนาคาร ให้มุมมองต่อภาพรวมของเศรษฐกิจไทยในครึ่งปีหลังว่าจะมีทิศทางปรับตัวดีขึ้นบ้าง แต่ยังมีปัจจัยที่ต้องจับตามอง 3 ประการ ได้แก่ รายได้เกษตรกรเริ่มชะลอตัวลงจากราคาสินค้าเกษตรที่เริ่มปรับลดลง โดยเฉพาะยางและปาล์มน้ำมัน อาจทำให้การบริโภคในระยะต่อไปชะลอตัวลง  ถัดมาคืออัตราการใช้กำลังการผลิตยังอยู่ในระดับต่ำ ทำให้การลงทุนภาคเอกชนไม่น่าจะปรับขึ้นได้เร็วนัก และสุดท้ายคือภาคการส่งออกอาจชะลอตัวลงในระยะต่อไปจากราคาสินค้าที่เกี่ยวข้องกับน้ำมันและสินค้าเกษตรที่ปรับลดลงตามแนวโน้มราคาน้ำมันโลก และการแข็งค่าของเงินบาทที่จะกระทบต่อรายได้ผู้ส่งออกในรูปเงินบาท